Canvis a "Més vorera i menys cotxes al carrer valencia"\nDescripción breve: Al carrer valència, especialment entre diagonal i meridiana, tenim un greu problema de trànsit, amb més de 30.000 vehicles al dia i voreres de menys de 4 metres.\n-Descripción ampliada: Només cal passejar pel carrer valència per veure que es un carrer oblidat. Amb només 20 metres d'amplada, encara conserva 3 carrers per vehicle privat + 1 per bus + aparcament en superficie en molts trams, com per exemple de diagonal a meridiana. L'ajuntament ha de millorar aquesta via perque som molts els veins que hi vivim i necessitem més espai i menys cotxes. Treure 1 carril de circulació i el parquing de superficie on encara queda, per ampliar les voreres i fer un carrer més amable.\n+Descripción ampliada: Només cal passejar pel carrer valència per veure que es un carrer oblidat. Amb només 20 metres d'amplada, encara conserva 3 carrers per vehicle privat + 1 per bus + aparcament en superficie en molts trams, com per exemple de diagonal a meridiana. L'ajuntament ha de millorar aquesta via perque som molts els veins que hi vivim i necessitem més espai i menys cotxes. Treure 1 carril de circulació i el parquing de superficie on encara queda, per ampliar les voreres i fer un carrer més amable. Deixar només 1 carril per Transport públic i 2 per privat, com a màxim.\nCoste aproximado orientativo del proyecto: No ho se, però si es busquen maneres es pot fer sense gaire inversió: no cal moure els arbres només ampliar la vorera.\n¿Cómo incorpora la perspectiva de género el proyecto? Hi han moltes families, nens petits i gent gran que necessita passar per carrer valència i actualment no es un carrer amable pels que passejem.\n¿Cuál és el impacto esperado? Reduir trànsit i millorar la qualitat de vida dels barris per on passa aquest carrer, afegint un carrer més amb voreres amplies per poder caminar tranquils.\n¿Qué agente se tendrá que implicar en el planeamiento y ejecución del proyecto? L'ajuntament\nNúmero de versió 5 de 6 Mostra totes les versions Torna al projecte\nVersió creada a 15/02/2020 18:08


Jaume Giró: “El moment que viu el Barça s’estudiarà als llibres d’història” - JOAN LAPORTA\nJaume Giró: “El moment que viu el Barça s’estudiarà als llibres d’història”\nEl Periódico de Catalunya mostra avui una doble pàgina en què el protagonista és Jaume Giró, responsable de l’àrea econòmica del projecte de Joan Laporta. En aquesta entrevista, Giró desgrana el perquè de l’actual situació financera que viu el FC Barcelona, així com les solucions que proposa per a revertir-la. Jaume Giró ha enviat un missatge de tranquil·litat a l’afició: “ens trobem en un moment difícil, però reversible. És una situació que s’estudiarà als llibres d’història i, segurament, a les escoles de negocis”.\nAquestes han estat les principals declaracions de Jaume Giró a l’entrevista amb El Periódico de Catalunya:\nEl Barça es troba en una situació financera molt delicada. No tot és culpa de la pandèmia. Ja hem explicat amb dades que aquest declivi ve d’abans. És el que s’anomena ‘la maledicció de la riquesa inesperada’. Quan el Barça tenia liquiditat, la massa salarial es va disparar i va començar a generar aquesta situació en què ens trobem ara.\nHem estudiat els comptes del club des de 2015 fins avui i hem vist que altres equips llavors ja tenien menys deute que el Barça. Alguns guardaven, a més, ingressos per invertir en els seus nous estadis. El deute actual del Barça és de 1173 milions, però si tens l’habilitat i la mà esquerra suficients pots seure amb els bancs i demanar que t’endarrereixin els pagaments. Tenim 730 milions a curt termini que s’han de passar a llarg termini.\nHem d’obtenir noves fonts d’ingressos. El mes de març el Barça no tindrà liquiditat. Però el missatge que hem d’enviar ha de ser de tranquil·litat, perquè el marge de millora i d’explorar noves fonts d’ingressos és moltíssim, i això és el que farem si els socis ens fan confiança. El Barça ara no té diners, però té una grandíssima capacitat per generar-ne si es treballa bé.\nEl moment que estem vivint s’estudiarà als llibres d’història i a les escoles de negoci. Sabem què cal fer, cal aplicar un pla de xoc que hem preparat per tal que el Barça sigui sostenible. Nombrarem un director general que es dediqui únicament a captar ingressos, es reduiran despeses sense fer cap desinversió estratègica per al club. Volem potenciar els recursos humans. El talent no ha d’estar només al camp, sinó també als despatxos. Aquest gran problema l’anirem fent petit fins a eliminar-lo.


Tast de caves i clàssics de Nadal | Tastavins Penedès\nTast de caves i clàssics de Nadal\nVoleu regalar una experiència sensorial única i nadalenca? Heu provat tots els tipus de cava que es fan arreu del món? Els xampanys de França, els prosecos d’Itàlia… tot i que cap d’ells pot igualar al cava del Penedès.\nDivendres 30 de desembre a les 20 h, a l’Espai Penedès tastarem 6 magnífics escumosos —caves, xampanys, prosecos i clàssics—, maridats amb 6 especialitats dels millors torrons de Nadal que poden emfatitzar o contrastar el seu sabor. Endevinareu què passa en cada cas?\nSaps que Tastavins Penedès és una associació i te’n pots fer membre? Gaudiràs de descomptes permanents, activitats exclusives i molt més. Si ets menor de 30 anys, la quota és un 50% més econòmica! Fes l’alta a través del web en tres minuts aquí.


Sindicat d'Estudiants dels Països Catalans: d’abril 2009\nAccions davant la visita d'Ernest Maragall\nAvui divendres 24 d’abril, el SEPC (Sindicat d’estudiants dels Països Catalans) informats de la presencia del conseller Ernest Maragall al IES Roquetes i al IES de l’Ebre (en motiu de l’inaguracio d’unes noves aules i una biblioteca) em vist la necessitat d’anar a mostrar personalment el rebuig vers a la seva llei, ja que es intolerant veure com l’importa l’opinió dels que vertaderament fan que avanci l’educació: mestres, professors/es i alumnes que des de que van sortir les bases han estat fent vagues i mobilitzacions oposant-se i reclamant-li la dimissió del conseller.\nAixí que aquest matí hem anat al IES Roquetes amb pancartes on es podia llegir “No a la L€C”, “Maragall dimissió” i amb uns nassos de pallassos. Ens hem col·locat en una zona del seu recorregut i en veure’ns de seguida s’ha dirigit a nosaltres interessat per les nostres queixes; hi ha hagut un petit diàleg, en el qual cada afirmació que fèiem nosaltres ell deia que era falsa o que era mentida, deia que ens miréssim la llei, cosa que ja està feta ja que el SEPC ja ha fet varies conclusions públiques, però ell això no ho sap. Finalment el diàleg ha estat interromput per membres de direcció del centre els quals han dit que estàvem fent perdre el temps al conseller.\nContinuant el recorregut i per a demostrar-li que a cap centre públic és benvingut, hem anat al IES de l’Ebre, on els mossos d’esquadra ja ens estaven esperant, ja que sols veure’ns han vingut amb to amenaçador (dient que sí ens apropàvem al institut passaríem la nit a comissaria, paraules textuals). Quan ja han comprovat que érem els mateixos que a Roquetes han tornat a venir, aquest cop a demanar-nos la documentació i ens han pres les pancartes. Tres quarts després ens han deixat marxar i nosaltres sense pensar-nos-ho hem anat a la porta de l’Ebre, al qual no ens han deixat acostar-nos, teníem que estar a una certa distància. Mentre l’esperàvem hem tingut temps d’improvisar amb fulls de llibreta uns cartells, on posava: “La L€C no ens farà callar” i “Maragall dimissió”, quan ha sortit el conseller ens hem posat davant d’ell mostrant-li els cartells.\nDes del SEPC opinem que la LEC de Maragall és un atac al model d’escola pública ja que permet i promou que sectors privats, empreses lucratives, entrin a decidir sobre el funcionament dels centres d’ensenyament. La LEC també atorga més poders a les direccions dels centres debilitant així la poca democràcia dels centres i creant models jerarquitzats i presidencialistes, allunyats de la necessitat de buscar espais educatius realment participatius. La llei, que vol conduir el sistema educatiu cap a la gestió privada i l’exterminació dels serveis, és també un perill tant per la regulació laboral dels professors com per a determinats drets estudiantils.\nFinalment remarcar que l’actitud dels mossos vers a nosaltres en cap cas s’adequat a la situació de la nostra protesta, ens han privat el dret a manifestar-nos amenaçant-nos. Es aquesta la nostra llibertat?\nI donar les gràcies als professors els quals ens han donat tot el seu suport amb la nostra protesta.\nAturem la LEC. No a la Privatització\nPublicado por Sepc en 6:16 Cap comentari:\nAcció a Amposta per assenyalar els culpables de l'aplicació de l'EEES al Principat\nEl passat dijous 8 d'abril del 2009 l'assemblea de Maulets del Montsià i el recentment constituït nucli del SEPC de secundària d'Amposta va realitzar una acció de protesta per assenyalar els principals responsables polítics de l'aplicació de l'EEES al Principat de Catalunya: Josep Huguet, Conseller d'Innovació, Universitats i Empresa; i ERC, partit del qual és militant Huguet, com a còmplices.\nAixí, el nucli del SEPC de secundària d'Amposta i l'assemblea de Maulets del Montsià han empaperat la seu local d'ERC amb el lema "Huguet culpable, ERC còmplices" i han repartit fulls volants a la gent del carrer, explicant en què consisteix l'EEES, la situació del moviment estudiantil i el paper d'ERC i ICV.\nHuguet i Saura, culpables: ERC i ICV, còmplices!\nPublicado por Sepc en 16:31 Cap comentari:\nComunicat arran del ball de ministres al govern espanyol\nDavant dels canvis que s’han produït aquest migdia en el ministeri d’educació espanyol i, en el poder sobre les universitats, el Sindicat d’Estudiants dels Països Catalans (SEPC), primera força als claustres de les universitats públiques dels Països Catalans manifesta que:\n- aquests canvis demostren la fragilitat i incompetència de l’empresària espanyola i anterior ministra, Cristina Garmendia, en matèria d’educació, ja que no continua en aquest ministeri tant convuls que ha esdevingut degut a la seua actuació.\n- les universitats tornen a estar sota el ministeri d’educació, fet que demostra l’error del govern espanyol d’enquadrar-lo en el ministeri de ciència i innovació.\n- aquests fets volen servir de cortina de fum davant de la dolenta gestió del gobierno de españa en matèria d’educació i economia.\n- amb el nomenament del nou ministre d’educació, Ángel Gabilondo, Rector de la Universidad Autónoma de Madrid, president de la Conferencia de Rectores de las Universidades Españolas (CRUE), vicepresident de la Fundación Universidad-Empresa i membre del Consejo de Administración i de la Comisión Ejecutiva del Portal Universia, S.A. s’evidencia la instrumentalització del càrrec de president de la CRUE per part del Partido Socialista Obrero Español (PSOE) en l’aplicació de l’Espai Europeu d’Ensenyament Superior (EEES) i, a més, evidencia que Ángel Gabilondo ha tingut i té una estreta relació amb el PSOE i, per tant, no és un polític independent, com pretenien fer veure abans del seu nomenament com a ministre.\n- aquest ball de ministres no soluciona el problema estructural que pateix l’ensenyament públic i, menys encara, la universitat pública al seu si.\n- les estudiants anem a continuar amb la nostra lluita envers la privatització, elitització i mercantilització que suposa l’aplicació de l’Espai Europeu d’Ensenyament Superior (EEES).\nContinuem lluitant per un ensenyament públic, popular, de qualitat, antipatriarcal i català.\nDes de les aules, la lluita continua!\nPublicado por Sepc en 5:08 Cap comentari:\nLa campanya 300 anys d’ocupació 300 anys de resistència convoca una manifestació nacional a València per al proper 25 d’abril\nDurant la roda de premsa MARTÍ i VÁZQUEZ han explicat el per què de la manifestació presentant un manifest en el qual entre altres es denúncia el capitalisme com a causant de la greu situació econòmica amb l'augment de l'atur, la misèria i la destrucció dels recursos naturals; i la situació d'opressió nacional que començà ara fa 302 anys després de la derrota d'Almansa a mans dels Borbons. També apuntaven a la classe política com a responsable de la situació tal i com assenyala el manifest de la convocatòria : “Encara és l'hora que els polítics que gestionen les institucions miren més pel bé del seu poble que pel de la seua butxaca”.\nPel que fa als actes de la Diada, els convocants han assenyalat que la manifestació eixirà a les 18H DE LA PLAÇA DE SANT AGUSTÍ DE VALÈNCIA EL PROPER 25 D'ABRIL. Prèviament hi haurà una mostra de cultura popular. Emmarcada en la cultura del foc amb la participació de colles d'arreu el país.\nEn acabar la marxa hi haurà un acte polític a la Plaça dels Furs en el qual s'inclourà un homenatge als antifeixistes -amb parlaments de figures representatives que combateren el règim de Franco- i un parlament final en nom de la Campanya 300 anys d'Ocupació, 300 anys de Resistència.En acabar, al barri de Velluters s'ha organitzat un concert gratuït que comptarà amb l'actuació de músics en valencià.\nLa iniciativa compta amb diferents adhesions d'entitats culturals, associacions, organitzacions,polítiques, sindicals, ateneus i casals populars, com ara el Sindicat d'Estudiants dels Països Catalans (SEPC), la Coordinadora d'Assemblees de Joves de l'Esquerra Independentista (CAJEI), la Coordinadora Obrera Sindical (COS), Maulets, Endavant (OSAN), Alerta Solidària, Ca Revolta, el Partit Socialista d'Alliberament Nacional (PSAN), l'entitat de joves Reviscola, Esquerra Anticapitalista o el Bloc Jove. I segons els convocants esperen rebre moltes més en els propers dies. Així mateix s'estan organitzant autobusos des de diferents poblacions de tot el país per tal d'assistir a la manifestació.\nPublicado por Sepc en 13:54 Cap comentari:\nAcció a Amposta per assenyalar els culpables de l'...\nComunicat arran del ball de ministres al govern es...\nLa campanya 300 anys d’ocupació 300 anys de resist...


Douro Sailing Vila Nova De Gaia Portugal - Ofertes d'hotels amb els MILLORS DESCOMPTES EN LÍNIA\nDouro Marina / Rua Praia, 4400-554 Vila Nova De Gaia, Portugal, Sao Pedro da Afurada, Vila Nova De Gaia, Portugal, 4400-554 - Veure al mapa\nPer als viatgers què vulguin captar les imatges i els sons de Porto, Douro Sailing és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Douro Sailing és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com habitació familiar, restaurant, botigues a l'hotel, lloguer de bicicletes.\nGaudiu de les comoditats d'alta gama com ara cuina americana, nevera, plat de dutxa, sala d'estar, cafetera/tetera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Douro Sailing.\nTots els tipus de viatgers (23) Parelles (8) Famílies amb infants petits (6) Famílies amb infants grans (5) Grups (4)


Inici > detall del relat: Enemic\nL’enemic ets tu. I vull que ho tinguis present a cada instant.\nHo té present. Assegut al sofà amb el cap enfonsat entre les mans, davant del televisor destrossat, enmig de la saleta violada, no li cal aquell abominable recordatori escrit a la paret per ser-ne conscient.\nLa nit ha estat cruel. L’esgarrifança d’imaginar aquella presència obscena regirant la seva vida li corrou les entranyes. Sí, sóc l’enemic, i tu el meu. Però ell és fràgil en comparació. Senzill, honest, vulnerable. Incapaç de fer mal. Com enfrontar-s’hi? Com fugir? Es frega les adolorides temples palpitants tot avaluant el desastre. La sala encara n’ha sortit ben parada. A la cuina sembla que hi hagin calat foc i el dormitori és tot potes enlaire, amb el matalàs estripat a cops de ganivet, sens dubte, amb l’encesa ràbia de no poder estripar el seu cos de la mateixa manera.\nPer ventura el moble bar ha quedat dempeus. Decanta un parell de dits de vodka en un got supervivent i s’acarona amb ell. Quan va començar tot allò? La botella no té respostes. Primer havia estat un conflicte menor, una queixa latent que es va allargar massa fins esclatar. Per què no s’hi va encarar a temps? Perquè sempre ha estat dèbil. Dèbil, sí, fràgil és massa condescendent. Reomple el got satisfet amb la definició; no és per fragilitat que ho deixes perdre tot; que et quedes contemplant impassible com la vida se’t va escolant per entre els dits. És quelcom més intern, més profund, menys lloable. Quelcom que el vodka no pot cremar mentre s’endinsa en tu.\nS’incorpora amb el moviment brownià de l’embriaguesa, ensopegant amb la tauleta i tombant l’ampolla buida. Té clar què vol fer i res no li impedirà. Obre la porta del bany d’una patada. Arrenca la tapa del wàter i la llença amb follia contra el mirall esmicolant-lo. Escampa el contingut dels calaixos fins que troba un pintallavis de la seva ex. El contempla amb un somriure etílic, i escriu amb grans lletres vermelles: L’enemic ets tu i vull que ho tinguis present a cada instant.\nl'alcohol i tu[Ofensiu]\nAnaïs | 06-04-2012 | Valoració: 10\nLes drogues converteixen a un mateix en el seu propi enemic, és ben cert. Relat molt real sobre els efectes que poden tenir les drogues.


Pack Bust de dona miniatura + Base de fusta - MCM\nInici>Pack Bust de dona miniatura + Base de fusta\n¡Preu rebaixat! Preu sense IVA: 32,94 €\nPreu IVA inclòs: 39,86 €\nPreu sense IVA: 36,23 €\nBase de fusta per bust miniatura...\ninstead of 36,23 €\nsave 3,62 € !\n- Maniqui Bust de senyora miniatura de poliuretà expandit, amb funda de cotó, color a escollir. Permet clavar agulles sense perdre per això la seva duresa i la seva resistència a impactes i a altes temperatures. A la part inferior porta un forat per introduir una base miniatura.\n- Base fusta per bust miniatura alçada 28,5cm.\n- Especialment útil per a escoles de moda, estudiants de disseny, sastres, modistes, modistes, cosidors, cosidores, aparadorisme i exposició de roba en botigues i comerços.\n- Bust: Poliuretà expandit.\n- Funda: Cotó.\n- Base i pal: Fusta acabat natural.\n- La funda es pot rentar com qualsevol peça de cotó a mà o màquina.


Vull un gintònic, no una amanida | Estil | EL PAÍS Catalunya\nSom l'únic país que barreja la ginebra amb una minestra de verdures. Per què? Que ens hem tornat bojos?\n19 JUL 2015 - 13:02\tCEST\nMalgrat els molts detractors que té la ginebra, de l'apogeu del vodkatònic, del llançament del vi de Jerez als còctels, i de la insistència dels roms a convidar-nos a les seves festes per acabar com a actrius acabades, el gintònic segueix sent el rei de reis a l'Olimp del còctels. Als que ja fa dues dècades que som fidels al pontificat d'aquest beuratge, cada dia ens resulta més difícil trobar ànimes en pena que, com nosaltres, caminen pel purgatori dels amants del gintònic de tota la vida, aquest que no combrega amb el barroquisme al qual la indústria del bon beure ha sotmès el nostre fidel company de fatigues etíliques.\nPerò esclar, els espanyols hem fet del gintònic gairebé un estil de vida. Al nostre país, el gintònic s'ha transformat ja en una altra cosa, fins a tal punt que fora de les nostres fronteres, consideren el "gintònic espanyol" com un gènere a part. Als EUA, al Regne Unit, Itàlia, Suïssa o Alemanya, és molt complicat trobar un gintònic carregat de floritures com aquí, tot i que sembla que és un fenomen que s'està obrint pas. Ens hem begut l'enteniment o ens estan reeducant per al consum? O potser és que ala resta del món no saben beure gintònic?\nA l'era dels gots iglú\nComencem pel principi. Un got de tub evidentment no es va dissenyar per gaudir de les aromes del cubata que t'estàs prenent. És més, fins fa uns quants anys no crec recordar que ningú acostés el nas al got del seu cubata (el que pensés el bàrman podia ser de traca), tret que la garrafa fos tan escandalosa que cantés la Traviata entre els glaçons.\nPerò ara resulta que l'hem d'ensumar, i per això hi ha els gots amples i les copes de bola, menys còmodes que el got de tub però que mantenen més bé el fred i la fragància. Com que el gintònic ha de mantenir-se fred, la bola de la copa es transforma en un iglú, una mina a cel obert de blocs de gel que ja augura que qui no begui ràpid empassarà aigua.\nLa febre dels gintònics amanida\nDesprés que el bàrman transformi el teu got en el nou lliurament d'Ice Age, comença l'espectacle. Després de decidir entre els quatre milions i mig de ginebres que el local ofereix (fa uns quants anys només podíem triar entre quatre o cinc), ens poden arribar a oferir infinitat de tipus de tòniques, algunes de molt bones com la clàssica Schweppes de tota la vida, la Peter Spanton o la Markham. Depenent de la tria, el bàrman transforma la barra en una improvisada cuina de Masterchef i comença a tirar potingues i herbes a la copa amb l'objectiu de potenciar les aromes. Llorer, baies de goji o de ginebre, gerds, pètals de rosa, cardamom, pebre de Cubeba i tota una enorme orgia de botànics comencen a surar al teu gintònic. A vegades hi ha tantes coses verdes que fan venir fins i tot ganes d'afegir-hi oli i vinagre. El gintònic ja ha desaparegut, ja és una altra cosa; el gintònic s'ha convertit en una amanida.\nVisca el copazo viejuno!\nTenint en compte que s'ha convertit en un negoci molt rendible, la gent s'ha tornat boja del tot amb el gintònic amanida. Però boja, boja, boja. El preu mitjà d'un gintonic a l'espanyola ronda els 9 euros, i a poc a poc es van introduint als locals menys especialitzats i més de tota la vida. A mi, a més, que ja no reconec el gust del meu gintònic, em resulta molt complicat beure'm una copa a la qual haig d'estar constantment apartant els ensopecs. I no cal dir que molts som incapaços d'associar un gintònic amb fruites com el mango, el kiwi o els nabius. Digueu-me purista, antiquat, vell, antihipster, mamarratxo, el que vulgueu, però jo encara sóc fidel als meus principis, que són cinc: la meva ginebra és normaleta, el meu got és un tub, el meu botànic és una rodanxa o una pela de llimona, la meva tònica és la de tota la vida i el meu preu no supera els 5 euros.\nPerò el que mana és el paladar de cadascú. Que cadascú begui el que vulgui i que pagui el que pugui.


Una transició necessària, imprescindible i efectiva Una transició necessària, imprescindible i efectiva\nAquest cap de setmana el PDECat tanca un debat que fa massa temps que hauria d’haver enllestit, i és la relació que ha de tenir amb Junts per Catalunya i La Crida. El Consell Nacional del 14 de desembre es presenta com l’oportunitat d’encetar una transició necessària i imprescindible de l’espai postconvergent que, a més, té l’exigència de ser efectiva i no de cartó pedra. És imperatiu orientar una formació que des de la seva fundació, el juliol del 2016, ha caminat incòmode, insegur i poruc a totes les cites electorals. I per fer-ho cal, sobretot, ordre, disciplina i un lideratge fort.\nEls qui seguiu les meves columnes sabeu que les metàfores futbolístiques són una tònica habitual, i crec que la qüestió que avui ens ocupa no és un cas excepcional. El PDECat, així com Junts per Catalunya i La Crida, han de fer una valoració honesta sobre tots els actius amb els quals poden competir. Al cap i a la fi, és la mateixa tònica que segueix un equip de futbol: ha de trobar la, o les, figures amb les quals vol guanyar i adaptar l’equip a les seves necessitats. És impossible vèncer, o tenir fortalesa, quan tothom rema en una direcció i el discurs queda distorsionat per les discrepàncies.\nSi l’espai postconvergent vol recuperar allò que va ser ha de bastir tres potes indispensables: un líder, un equip titular i una estructura que camini en una mateixa direcció. La discrepància, sempre benvinguda dins un espai ple de sensibilitats, no pot ser el pretext per facilitar crisis de comunicació i debats polítics que debiliten els fonaments de la formació. Com apuntàvem al primer paràgraf: ordre i disciplina.\nEl plantejament inicial és el de fer una reflexió honesta sobre què representa cadascú, acceptar que sense la musculatura de JxCat el PDECat no va enlloc. Admetre que, sense l’estructura esquelètica dels demòcrates, els juntaires es presentarien a les eleccions amb roba interior. I no negar que, allà on La Crida organitza debats, les sales s’omplen: musculatura, esquelet i raonament. Partit, organització, think tank.\nLa clau de volta es resumeix amb la idea que el president legítim, Carles Puigdemont, apunta al llibre ‘Reunim-nos’ (Ed. Campana): “Cal actitud d’aliat. Cal una direcció aliada”. Aquesta reflexió, desenvolupada des de la discrepància amb les tesis contràries a la unitat, és la fórmula que necessita aplicar l’espai postconvergent i que pot resultar dolorosa perquè implicarà desprendre’s d’algunes figures, però és essencial per aplanar el camí en la unió de JxCat i el PDECat i posicionar La Crida com a element de mobilització i pensament. Totes aquestes són etapes que serveixen per consolidar una aposta política molt clara que polaritzi amb la d’ERC: la de la confrontació amb l’Estat. Ser allò que defensa el president, “l’únic camí passa per la confrontació amb l’Estat (…) el diàleg i la negociació passa per la confrontació (…) El principi que fan servir no és el de les majories a Catalunya, sinó el de les majories a Espanya”.\nTot això, però, només és possible si hi ha la clara i ferma voluntat de fer una transició efectiva i no pas una nova escenificació d’un canvi amb data de caducitat. És molt important que l’independentisme tingui tres partits forts, ordenats i determinats.


Hotel Belye Nochi Petrozavodsk Rússia - Ofertes d'hotels amb els MILLORS DESCOMPTES EN LÍNIA\nKhalturina Street 13, 5-y pos, Petrozavodsk, Rússia, 185013 - Veure al mapa\nDissenyat tant per oci com per negoci, Hotel Belye Nochi està situat idealment a Petrozavodsk; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Belye Nochi, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes són només algunes de les comoditats que fan que Hotel Belye Nochi sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com sauna. Hotel Belye Nochi és la vostra destinació si buscau allotjament de qualitat a Petrozavodsk.\nTots els tipus de viatgers (196) Parelles (45) Viatgers en solitari (63) Famílies amb infants petits (38) Famílies amb infants grans (14) Grups (35)


Mostrant articles per etiqueta: fotografia\nDilluns, 22 Juny 2009 12:23\nBenicàssim acull la segona edició de la Festa Internacional de Autocaravanes\nEl recinte del Festival Internacional de Benicàssim (FIB) va acollir aquest cap de setmana la segona edició de la Festa Internacional de Autocaravanes i campers de Benicàssim (Fiaben), organitzada per l'associació autocaravanistes AASIDI en col laboració amb l'Ajuntament amb el propòsit d'impulsar el sector durant tot l'any al municipi.\nDimecres, 06 Mai 2009 16:10\nAllotjament gratuït per a persones discapacitades a l'Eco Càmping 'Zmar' a Portugal\nLes persones amb algun tipus de minusvalidesa podran allotjar-se gratis en el Eco Càmping Ressort de cinc estrelles' Zmar ', construït en base a criteris ecològics en una de les zones considerades com més ben conservades de tot Europa per flora i fauna, el Parc Natural del Sud-oest Alentejà i Costa Vicentina, al litoral de Portugal.\nDilluns, 27 abril 2009 20:09\nConcentració d'autocaravanes a Altea\nAltea dedicà aquest cap de setmana a les autocaravanes, amb una concentració de més d'un centenar d'elles, 116 finalment, per tal de diversificar el turisme local. També estava previst fer rutes guiades, tant pel municipi com de senderisme per tal d'allargar l'estada dels viatgers.\nDes del consistori es vol acomplir amb la normativa d'estacionament i estada durant la nit de les autocaravanes, per tal que puguen passar més temps a Altea i conèixer el municipi.\nAmb aquesta trobada volien saber l'impacte que d'aquest turisme podia tenir en la localitat i pensaven comptabilitzar la despesa que feta als comerços de la ciutat.\nDonat l'èxit de participació, l'alcalde d'Altea, Andrés Ripoll, conjuntament amb les regidories de Turisme, Trànsit i Seguretat Ciutadana valoraran la possibilitat de crear una àrea perquè els autocaravanistes puguin venir sempre que vulguin al nostre poble ".\nPots comentar aquesta notícia als fòrums.\nDilluns, 27 abril 2009 19:18\nBuena Ruta, candidata als premis a les millors iniciatives empresarials\n“Buena Ruta”, organitzadors de viatges en autocaravana, és, després d'un procés de selecció molt acurat, una de les empreses que l'EMFO, - l'Empresa Municipal per a la Formació Ocupacional i l'Ocupació de Mollet del Vallès- ha presentat a la candidatura als Premis a les Millors Iniciatives Empresarials de la Diputació de Barcelona.\nDijous, 12 Març 2009 15:57\nAlguns Alps Suissos\n...La primera visión del pueblo y de la cascada de Staubbach “sobre” el mismo, nos deja boquiabiertos por su belleza imposible. El valle de Lauterbrunnen se considera uno de los más hermosos valles glaciares de Europa. No defrauda para nada las expectativas que me había generado la Rough Guide con este párrafo...\nDissabte, 29 Novembre 2008 10:47\nDiuen els entesos que els musulmans quan van veure la tranquil·la badia d’Almeria, els hi va semblar un gegantí mirall, i per això la van batejar Almería, el-mirall. I de fet no anaven errats, aquesta província és un immens i bell mirall on es reflecteix la llum del sol...per a ser exactes, més de 4.000 hores a l’any...\nAquesta és la introducció de MarceCRN al relat sobre el seu viatge en autocaravana a Almeria al Juny del 2008.\nLanguedoc - Roussillon\t+\nInicialment quan ens vam començar a plantejar les vacances de Setmana Santa vam pensar en França; la nostra darrera experiència per terres gavatxes ens havia deixat molt bon record i…\tLlegir més


Ràpid, ràpid! - Expedición EverestExpedición Everest\nCom deia el principi, fa dos dies vam tornar a pujar al C2. Com us heu adonat parlo en plural. El fet és que fa uns dies s’ha incorporat a l’expedició el Miguel Ángel Pérez, amb qui compartiré la sort de l’aventura. Ja us en parlaré més endavant. Jo ho vaig fer directament des del CB, en el que ha estat el primer dia dur de l’expedició. Mil set-cents metres de desnivell amb molt de pes a sobre, i per a acabar-ho d’adobar, amb una arribada gloriosa amb vent intens i una desagradable encara que dèbil nevada. Vuit hores. En arribar no ho vaig dubtar gens: em vaig entaforar dins la tenda d’un revolada.\nUn cop va arribar el Miguel, que era el primer cop que hi era, vam dissertar una estona sobre els blocs de neu. Com en el fons no hi havia ganes de canviar la tenda aquell dia, l’argumentació girava entorn a la poca densitat de la neu, de la poca possibilitat que en caure fes diana sobre la nostra tenda, i que si ho fes, fos en mil inofensius pedaços…\nA les vuit del matí del dia següent, ja estàvem els tres picant una nova plataforma. Durant la nit havia tingut alguna visió sobre esclafaments humans i altres atrocitats on una piconadora pianos i altres artefactes pesats feien la seva morbosa feina. I aprofito aquí per afegir-hi en Basheer, el meu amic de Hushé, company al GII com alguns sabreu, i reincorporació de darrera hora al nostre grup, que ara és de tres.\nQuatre hores més de picar gel i de traslladar-ho tot a un lloc més segur i un xic més ample. Un cop enllestida la feina vam decidir descansar la resta del dia i deixar l’intent de pujar al C3 pel dia següent.\nEl dia va despertar atroç i molt poc prometedor. La intensa nevada i el fort vent van convertir la fugida en un suplici. Avui al CB neva, i per fi descansem una mica. Intentem anar ràpid, però a vegades el mal temps no ens deixa. I això de “a vegades” ho dic amb ironia…\nEl cas és que situada al peu del mur de roca on era abans, em semblar que no era un lloc del tot segur. Digueu-me novell. Vaig fer la plataforma i plantar la tenda durant l’anterior pujada. La broma em va costar quatre hores de treball en solitari. Ufanós per l’èxit arquitectònic –una obra titànica amb fonaments i tot per guanyar terreny- vaig voler immortalitzar l’obra amb una fotografia, moment en el qual vaig tenir una visió global del conjunt. I allà apareixien, adherides al pretès mur protector, unes espectaculars formacions de neu que el vent havia incrustat a la roca i molt típiques en indrets molt ventats. A uns quinze metres per sobre, l’alçada perfecte i l’alineació vertical exacte amb la tenda, aquelles tones de neu van alterar un xic la meva tranquil·la consciència. Però vaig baixar: no estava disposat a solucionar-ho aquell dia.


El CT BETA coordina per quart any la gestió de les nidacions de tortuga marina a les platges de Catalunya | L'apunt\nEn els últims anys s’està registrant en algunes zones de la Regió Mediterrània un augment d’esdeveniments esporàdics de nidació de tortugues marines fora de les seves poblacions habituals (localitzades principalment a Grècia, Turquia i Xipre). Aquest fenomen s’està fent notar molt especialment a les costes catalanes: l’any 2021 es van detectar 5 nius, però s’hi va registrar fins a 8 esdeveniments més que no van arribar a fructificar. Es tracta de xifres que van marcar un rècord i que posen en evidència el creixement constant d’aquest fenomen. En el cas de Catalunya, l’espècie que protagonitza tots els esdeveniments de nidació és la tortuga babaua o tortuga careta (Caretta caretta). Precisament, avui, 16 de juny, es commemora el Dia Mundial de les Tortugues Marines.\nPer quart any i per encàrrec directe del Departament d’Acció Climàtica, Alimentació i Agenda Rural (DACC) de la Generalitat de Catalunya, el Centre Tecnològic BETA de la UVic-UCC es prepara per a coordinar la resposta a aquest tipus d’esdeveniments a Catalunya. Per a cada indici detectat de nidació, un equip del CT BETA es desplaça sobre el terreny per coordinar i portar a terme tasques de conservació. Això implica localitzar els nius, valorar si és necessari un trasllat per garantir-ne la viabilitat, fer seguiment de les temperatures d’incubació per tal de preveure l’emergència de les cries, i assistir en l’emergència i alliberament dels nounats, presa de dades biomètriques de les tortugues i exhumació dels nius després de l’emergència de les cries.\nElena Abella, investigadora del Centre Tecnològic BETA de la UVic-UCC, explica que “aquests esdeveniments de nidació fora de les poblacions habituals semblen ser deguts a un canvi de les condicions termals de les nostres costes, produït per l’augment de temperatura del canvi climàtic, i a un comportament dispersant dels animals, tot i que no es pot descartar que també hi puguin intervenir factors com l’atzar o errors en el comportament de les tortugues”.


Antoni Ambrós - 2017 febrer\nCarpe diem Carpe diem És dins un bri, és dins el tot, de sempre; sense embuts, és de carn i d’esperit; la bocana del port de casa teva; és molt cabut, i mana amb dit inerme, És la negror dins una llum que encega, qui enfila l’agulla del teu destí; qui esborra roig a la […]\nNeix al matí, mor a la nit, i sempre. És la carn i l’esperit, sense embuts. Bocana del vell port de casa teva. Mana amb dit inerme, és molt cabut. És la negror dins una llum que encega, és copa plena de buidor i delit. Esborra roig a la sang i la crema. Zeros i […]\nPer provar l’infinit cautelós guaitaria les paraules escrites en el més amagat; en el vent hostatjat, la pensa bufaria a les bruixes troneres de tot el veïnat. Amaria, lasciu, latents i remoroses, les roses luxurioses, la dolçor de la fel; no en trauria interès, ni rendes fabuloses, gruaria empaitar set-cents àngels en zel. Esclafits i […]\nAquest matí en llevar-me, el cel, des del balcó de casa, presentava indicis d’haver vist passar una nuvolada esqueixada, com si algun vent l’hagués escombrat amb escassa cura, a corre-cuita. He canviat de lloc el ficus, perquè li donés el sol, a veure si així surt de la letargia en què s’ha instal·lat d’un temps […]\nAra el món és molt menys perillós que fa cent anys, segur, i en canvi tenim la percepció que ho és més. Es veu que el nostre cervell ens juga males passades i ens fa veure perills inexistents, s’estressa en situacions que no haurien de comportar-li cap estrés; en definitiva, ens fa veure en la […]\nAhir vaig passar davant una floristeria molt gran, jo crec que la més gran, de Barcelona. Com sempre que es dona aquesta circumstància, em sento per una banda satisfet, i per l’altra enganyat. Explicaré el perquè, si puc. A mi m’agraden les plantes i les flors, podríem dir que gaudeixo bastant contemplant-les, que les considero […]\nLes nou llargues d’un matí d’un hivern qualsevol de la dècada del 1960. En Pere té les mans que no són seves, plenes de sedes, engalavernades pel fred intens des que ha sortit de casa seva. En aquest moment camina apressadament per la vorera, davant l’església de Maria Auxiliadora. Està avergonyit perquè la verge sap […]\nEl xoc és imminent. Ara és hora de provar d’imaginar com i on aniran a parar les diferents peces després del brutal encontre. Quines en sortiran més deformades, quines restaran completament inservibles, i si serà possible que algunes en surtin només danyades, però probablement reutilitzables. Fins i tot hi cap la possibilitat que n’hi hagi […]\nLa mà de la dona fa girar la maneta de l’aixeta i en la superfície blanca es produeix un soroll sec, com si en comptes de líquida, la composició del primer raig d’aigua que cau, sigui metàl·lica. Després, a mesura que la banyera es va omplint, el soroll esdevé un borbolleig continu, com el desguàs […]\nL’home va obrir la porta i s’escoltà el dring de la campaneta que ressonà per entre els llibres de la vella llibreria. S’imaginà que aquell so gairebé sagramental era una salutació que embolcallava a tot aquell que entrava a l’establiment i un comiat breu per als que en sortien, tot recordant-los que, tard o d’hora, […]


"Si tot va com ha d'anar, a les eleccions de novembre d'enguany no decidirem entre la independència o la dependència. Fóra una equivocació anar a les eleccions amb aquest discurs"\nServidor és també dels que creu que a Catalunya hi ha un divorci evident entre la realitat politicomediàtica —incloent-hi els diaris electrònics i molts dels fòrums digitals que monopolitzen els especialistes en l'insult— i la realitat social. Si hom només fes cas al que s'escriu a la premsa i en aquests fòrums, en fer una ullada al carrer no comprendria què hi passa. Vull dir que no sabríem determinar el perquè de la desafecció política —que malauradament s'acompanya d'un pronòstic decebedor per a un sistema democràtic: la previsible abstenció electoral—, que és el que detecten les enquestes d'opinió. I tanmateix, hi ha qui, encegat per haver vist massa capítols de la sèrie John Adams, s'ha inventat un ambient preindependentista (com si Catalunya fos l'Amèrica del segle XVIII) que, de moment, ni tan sols corrobora l'èxit d'unes consultes organitzades en "territori amic". Ja s'ho faran, si és que es volen enganyar. És el mateix engany que la setmana passada ens va voler engaltar Joan Puigcercós en l'acte de presentació de la seva candidatura. Segons el líder dels republicans, l'aposta que van fer el 2003 de pactar amb el PSC ha fet possible que, ara, estiguem més a prop de la independència que mai. Ai las, senyor! Com és que no ens n'havíem adonat? I és que, com vostès ja deuen saber, els independentistes són majoritaris a totes les institucions catalanes, incloent-hi el Parlament, on, a més, és profecia que aconseguiran la majoria absoluta aquest 2010!\nDe moment, l'únic cert és que el president Montilla —a qui la mínima dignitat del càrrec l'obliga a defensar, amb carta o sense carta, el que va aprovar el poble de Catalunya en referèndum, en contra, per cert, d'ERC—, no passa de ser un autonomista, amb vagues anhels federalistes, que dirigeix un partit que té dos ministres al govern d'Espanya i algun director general —i per tant, n'és solidari—; domina en tres de les quatre diputacions provincials —aliats amb els d'ERC, que hi té molts "alliberats"—; té les alcaldies de Girona, Lleida, Tarragona i Barcelona —de la mà dels independentistes, per bé que de vegades fent veure que no, com al cap i casal— i, és clar, presideix la Generalitat amb l'aquiescència entusiasta dels ecosocialistes i la no menys alegre dels republicans. Així doncs, no m'estranya que el president Montilla no hagi tingut cap mena de recança de fer un discurs de cap d'any partidista que, entre altres coses, proclamava que, a pesar dels mals auguris sobre la pròxima sentència del TC, li desagraden les falses rutes i les dreceres. No calia ser un geni per saber que el PSC de José Montilla no traspassarà mai el llindar que el situï a l'altre costat del mur, per fer ús d'una metàfora que agrada molt als republicans. És a dir, fora d'Espanya. Qui vulgui vendre aquesta moto (a mi me l'ha explicada fins i tot un director general que diu que no milita a ERC però que és molt influent), és que enganya. Prefereixo l'ERC de Carod a la Puigcercós, perquè almenys l'aspirant a Onaindia català es va inventar un relat estrafolari —allò que eren d'esquerres i que es menjarien el PSC amb l'independentisme no nacionalista—, i, en canvi, el de Ripoll insisteix en la lata aquella de l'equidistància en posar a subhasta el futur govern de Catalunya amb vint condicions que saben que ni ells mateixos complirien en cas de tenir una mínima incidència. Tot plegat és pura retòrica i prou!\nSi tot va com ha d'anar, a les eleccions de novembre d'enguany no decidirem entre la independència o la dependència. Fóra una equivocació anar a les eleccions amb aquest discurs. Els primers que s'equivocarien serien els nacionalistes. I qui millor ho hauria de saber és l'exconseller Joan Carretero, perquè, a pesar de la radicalització actual, el 2003 va portar els socialistes a la presidència de la Generalitat —suposo que devia saber que no avançaríem gens ni mica cap a la independència i que no l'importava. Espero que ara, un cop caigut del cavall, s'adoni que pot propiciar una altra vegada, però per la via indirecta —i tanmateix no és excusa—, el manteniment de l'hegemonia socialista. Hi ha moments que cal saber triar, si és que es vol fer realment un pas endavant. Debilitar el bloc nacionalista —o és que Reagrupament no n'és tampoc?— és, es digui el que es digui, abonar l'statu quo socialista. Mal si fas, mal si no fas, oi doctor? Curiosament, però, qui més interès té en què l'eixorca agitació actual continuï fins a novembre és el president Montilla. A més agitació dins d'un univers, diguem-ne màtrix, més possibilitats té ell de revalidar el seu càrrec. La seva lògica és bona, sobretot perquè ja sap de quin peu calcen els republicans i fins on arriba la seva gallardia sobiranista de l'independentisme cibernètic. Passarà el mateix que amb l'Estatut: el que més cridaven en contra resulta que van decidir fer president —perquè es veu que el traïdor era Artur Mas— qui més va fer per rebaixar-ne el to. El relat montillesc és buit com una nou corcada, però eficaç com una pedra a la sabata.


Recta final d'inscripcions al Campus Futpro Academy a Organyà — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Recta final d'inscripcions al Campus Futpro Academy a Organyà\nCampus Futpro Academy 2017\nEl Campus Futpro Academy, que es durà a terme un estiu més a Organyà, està ultimant les inscripcions. Segons ha explicat l'organització, estan disponibles les últimes places per a aquesta quarta edició de les estades, dirigides pel tècnic internacional urgellenc Javi Padial.\nEnguany el campus ofereix tres torns, el primer dels quals serà d'aquí a dues setmanes, del 3 al 8 de juliol. El següent serà entre els dies 10 i 15 del mateix mes; i l'últim, del 17 al 22 de juliol. L'activitat ofereix tant iniciació com perfeccionament, a partir dels 4 anys, a més a més de tecnificació específica per a porters a càrrec de Fernando García-Alejo, porter del CE Europa de la Tercera Divisió. També hi ha l'opció d'iniciació al futbol en anglès.\nEls organitzadors ofereixen les opcions d'estada de mig dia, tot el dia o bé pensió completa. L'allotjament per als participants que ho necessitin serà a l'Alberg Santa Fe. A banda dels entrenaments, els inscrits també disposaran d'activitats dirigides, excursions a la natura, piscina, jocs de nit, assegurança, uniforme oficial de Joma i un diploma de participació.\nLes inscripcions, a partir de 110 euros, es poden fer a la Seu a la floristeria Balbina (carrer Major 45) i també al telèfon 696226304. El campus compta amb el patrocini d'Herbalife i amb la col·laboració, entre d'altres, de l'Ajuntament d'Organyà, el CE Ciutat la Seu, el CF Organyà, Pàdel.org, Parapent Organyà, Vilà Betriu i RàdioSeu.


El projecte, que forma part del Pressupost participatiu 2018, utilitza el mètode Captura-esterilització-retorn (CER) per a millorar la salut dels gats del carrer i també la relació d'aquests amb els veïns. Amb el CER s'eliminen alguns comportaments com els miols constants, la irascibilitat, les baralles i les marques d´orina al carrer i, sobretot, s'eviten camades no desitjades.\nUna de les propostes guanyadores del procés de Pressupost participatiu 2018 va ser la campanya d’esterilització de gats dels carrers del municipi. En aquest sentit, des del gener fins al juliol s’han destinat un total de 3.243 euros a l’esterilització d’aquests animals, ja que, segons explica la regidora de Salut Pública, Gemma Martín, “és molt necessari per poder controlar les poblacions de gats, reduir les colònies i millorar la relació entre els veïns i aquests animals”. D’aquesta inversió, 1.000 euros són provinents dels pressupostos participatius.\nEl mètode que s’utilitza en aquesta iniciativa és el Captura-esterilització-retorn (CER), amb el qual els gats són capturats amb cura i portats al veterinari per la seva esterilització i desparasitació. En aquest sentit, s’interromp el cicle reproductiu i disminueix la població de gats al carrer. “Molta gent abandona els gats a les colònies pensant que allà estaran bé, però moltes vegades acaben morint per diverses causes com la falta de menjar, l’estrès o les malalties”, explica Martín.\nA través del CER, diversos científics demostren que la qualitat de vida dels gats ferals millora, així com les seves relacions amb les persones que viuen al seu voltant. D’una banda, allibera els gats del constant estrès relacionat amb l’aparellament, el zel i l’embaràs i, per tant, acaba amb els miols, la irascibilitat, la marca amb orina del territori –i les fortes olors que això comporta-, les baralles i recórrer grans distàncies per buscar l’aparellament, entre d’altres. A més, millora la salut del gat: evita que pateixi de paràsits i infeccions, l’embaràs psicològic de les femelles i els tumors mamaris i testiculars, entre d’altres.\nGràcies a tots aquests canvis positius de l’animal, són diversos els estudis que demostren que, després del CER, les trucades a les autoritats en relació als gats disminueixen significativament i s'arriba a tenir una bona relació entre els veïns i la colònia, creant així una oportunitat de diàleg, cooperació i educació entre la ciutadania.\nLa regidoria de Salut Pública seguirà treballant per controlar les colònies de gats del nostre municipi, en col·laboració amb l’Associació de Defensa dels Animals de Llavaneres (ADALL).


Nou PUNT LILA per combatre les agressions sexistes durant la Festa Major\nUna altra acció serà el photocall ubicat en el Chill Out de salut Apalanca't organitzat per l'Àrea de Joventut de les 23h a les 2:30h. Tothom qui vulgui podrà venir a fer-se una foto, escriure el seu missatge de rebuig a les violències sexuals i recollir la seva pulsera i adhesiu amb els missatge #apalafrugellnoésno. Missatges com "no és no", "nomès si, és si", "si actues com un pesat i un bavós, no és lligar, és assetjar", "res justifica una agressió: ni com vesteixo, ni si he begut, ni si anava sola, res de res", "em vesteixo com vull i em desvesteixo amb qui vull" són algunes de les frases que podrem veure al photocall i a molts dels cartells de sensibilització que estaran repartits per l'espai de barraques.\nAquestes dues accions estan organitzades per l'Espai Dona de l'Àrea de Benestar Social i coordinades amb l'Àrea de Joventut i la Policia Local del Municipi de Palafrugell. Les agressions sexistes que es duen a terme en l'espai d'oci nocturn són un reflex de la societat masclista i hetereopatriarcal en la qual estem immersos. Que es visualitzin és molt important perquè es pugui actuar i generar canvis. En els espais d'oci l'estructura de l'hetereopatriarcat segueix vigent i genera privilegis i discriminacions: si ens fixem doncs en l'assetjament sexual en els espais de festa o en el repartiment d'homes i dones artistes en el món nocturn de la música ens adonarem que hi ha una desigualtat evident.


Societat Catalana de Geografia : miscel·lània : De l’encaix jurídic de les vegueries : 2\n[...retrocedir] Seguint amb el comentari de l’articulat de l’Estatut de 2006, i segons l’article 90 i següents, es diu que “La creació, la modificació i la supressió, i també el desplegament del règim jurídic de les vegueries, són regulats per llei del Parlament. L'alteració dels límits provincials, si escau, s'ha de portar a terme d'acord amb el que estableix l'article 141.1 de la Constitució” (Art. 91.4), i per tant, si es tira endavant un nou mapa regional o veguerial de Catalunya que substitueixi el provincial, caldrà llei del parlament espanyol, sempre i quan es modifiquin els actuals límits de les quatre províncies catalanes. Argullol també esmenta que segons l’Estatut, la Generalitat podrà establir el règim electoral dels seus ens, però respectant els ens que tenen garantia institucional, com son les províncies. Segons Enric Argullol, doncs, plantejar un nou mapa de vegueries que substituís el provincial en el marc del nou Estatut es fa certament dificultós, i buscar l’encaix jurídic d’aquest nou ens amb les jurisdiccions electorals i de representativitat política encara més.\nRealitzades aquestes consideracions respecte l’articulat estatutari i les possibilitats o futur encaix jurídic de les vegueries, Argullol passà a relatar el marc jurídic i legislatiu vigent en relació a l’organització territorial, i obtenir així majors arguments per a la justificació de la seva proposta final. El conferenciant va al•legar que aquest tema no era nou ni per la Geografia ni per al Dret, i que en seu caire més institucional era ja un tema pre-estatutari. Referit a aquest caire, Argullol va voler fer uns incisos en el marc jurídic anterior a l’Estatut de 2006. Segons ell, ja el 1977, època del restabliment de la Generalitat, aquesta va contemplar, entre d’altres qüestions, el traspàs dels serveis de les diputacions a la Generalitat, cosa que no s’aconseguí mai. Una vegada aprovat l’Estatut de Sau (1979) la qüestió no es tornà a plantejar, mentre la Constitució de 1978 atorgava a la província un caràcter preceptiu. L’any 1980, en un altre intent d’aconseguir aquest propòsit, el Tribunal Constitucional va anul·lar la Llei de transferència urgent i plena de les diputacions a la Generalitat. El 1985, i des d’una vessant estatal, és aprovada la Llei de Bases de Règim Local, que en la seva disposició addicional quarta esmenta i dóna validesa jurídica a les comarques –reconegudes ja per l’Estatut de 1979-. El 1987, aprovades les Lleis d’Organització Territorial de Catalunya, aquestes preveien l’organització de Catalunya en una sola província, previsió que tampoc s’ha acomplert. Ja a l’any 2000, amb l’Informe de la Comissió d’Experts sobre la revisió del model d’organització territorial de Catalunya, es va formular un nou model d’organització territorial, que contemplava les vegueries com a ens supralocals, substituts de les províncies. Segons Argullol dit informe fracassà a causa de les reformes proposades a la planta municipal, i per tant no s’aplicà o estudià per definir una llei d’organització\nterritorial. Finalment, l’aprovació de l’Estatut de 2006, va fixar un nou model d’organització, pendent però de transformació o aplicació al territori.\nLa tercera part de la conferència se centrà en unes consideracions respecte la província i la vegueria. Per Argullol, la província és per Catalunya una “mosca de matxo”, és a dir un ens “que molesta”. Segons l’autor, el catalanisme mai ha estat provincialista, i ha vist la província com una entitat artificial. Catalunya ha gaudit d’una bona xarxa de ciutats ben cohesionades, fet pel qual ha desenvolupat més aviat un model comarcal que no pas provincial.\nAvançant ja en les propostes, per Argullol hi ha una operació ben senzilla per encaixar les vegueries en l’actual ordenament jurídic i territorial: convertir les províncies en vegueries i les diputacions en consells de vegueria. Però aquesta operació pot esdevenir molt complexa en els següents sentits: per la variació de límits, per la variació del nombre de vegueries, per la variació del sistema electoral i pel fet de convertir els consells de vegueria en unes institucions viables (bon finançament). Pel que fa al primer aspecte, la variació dels límits, la Constitució remarca que la província és una entitat local de segon grau, que és la circumscripció de l’administració de l’Estat, que representen les audiències provincials i que són circumscripció electoral. Per Argullol, els tres primers atributs no generarien conflicte si es passés de la província a la vegueria. El que sí generaria conflicte amb l’Estat es la variació d’aquesta circumscripció electoral. També recorda, que cal llei orgànica per variar aquestes circumscripcions electorals, i que es força complex de dur a terme. El professor Argullol creu també que sí es poden fer modificacions en els límits de les províncies, però creu que es més complicat fer-ne de noves.\nPel que es refereix a les vegueries, Argullol comenta que aquestes son agrupacions de municipis, que tenen un consell de vegueria (que substituiria les diputacions segons l’article 91.3). L’Estatut vigent ja assenyala per tant un canvi en els òrgans de govern, però si hi ha més vegueries que les actuals províncies, aquests nous consells quines diputacions substituiran?, es pregunta el conferenciant.\nD’aquesta manera, Argullol incideix i destaca que es poden mantenir igualment les quatre províncies amb caràcter de circumscripció electoral i ens administratiu de l’Estat, mentre que les noves vegueries serien el reflex de les entitats locals, és a dir, actuarien com a corporacions supramunicipals. I refermant aquesta tesi, el professor Argullol ho exemplifica amb diversos casos. Les diputacions de Balears, Madrid, Cantàbria, La Rioja ja no tenen aquest caràcter d’entitat\nlocal, ja que ha passat a fer-ho el govern autònom respectiu. Al País Basc o Navarra existeix la província, però no actua com a ens local per les atribucions que li confereixen els règims especials de què gaudeixen. A les Canàries, les províncies “s’evaporen” perquè el govern autonòmic actua com a ens local en les competències de rang superior i els consells insulars en les de rang inferior. Així\ndoncs, a la resta de l’estat es produeixen situacions similars, on la província es buidada de contingut en tant que entitat local, mentre que conserven l’atribut d’administració perifèrica de l’estat i circumscripció electoral. Argullol creu que aquest sistema bé podria funcionar a Catalunya, amb unes províncies que exercissin aquestes funcions i unes vegueries constituïdes com a ens locals.\nA la part final, el conferenciant tornà a insistir en la seva idea o proposta de dissociar “l’ànima de la província” de “l’ànima d’ens local” que adquiriria la vegueria (en el sentit de corporació supramunicipal). Finalment, Argullol realitza tres consideracions prou importants. La primera és que cal la col•laboració de l’Estat per a dur a terme aquestes reformes territorials. La segona és el fet que cal establir fórmules que permetin entendre a l’Estat que les vegueries no seran circumscripcions electorals. Per ell, cada província es dividiria en dues vegueries (Barcelona en les vegueries de Regió Metropolitana i Catalunya Central; Tarragona en les del Camp del Tarragona i Terres de l’Ebre; Lleida en Ponent i Alt Pirineu i Aran; i Girona en la vegueria de les Comarques de Girona) sense així haver de retocar el mapa provincial i electoral, i no creu possible crear noves vegueries amb territoris procedents de diferents províncies. La tercera és el desencaix de les províncies amb les vegueries, que només se solucionaria amb la proposta d’organització feta anteriorment.\nComa Guitart, Josep (2007): "De l’encaix jurídic de les vegueries. Ressenya de la conferència d’Enric Argullol a la Societat Catalana de Geografia, SCG (3 d’octubre de 2007)". Obrador Obert. El butlletí digital de la SCG, http://scg.iec.cat/Scg9/Scg90/S95051.htm\nPer acabar, Argullol comentà que les solucions de l’encaix jurídic de les vegueries en l’organització territorial catalana no són senzilles, però sí que era cert que l’Estatut de 2006 oferia majors amplituds de mires per a resoldre aquesta qüestió.\nLa sessió s’acabà obrint un torn obert de preguntes i observacions respecte la proposta final del Dr. Argullol, on entre d’altres qüestions es plantejà sobre si aquesta visió de duplicitat de l’escala regional –províncies i vegueries- amb funcions diferents, no repercutiria de forma negativa en el fet de duplicar les estructures d’administració i el seu cost de manteniment. [Josep Coma Guitart]


Ahir vam arribar a Cairns. Millor temps i més relaxats!\nUna vegada arribats a l'apartament i dutxats i descansats vam anar a comprar menjar i a pegar una volteta. Vam tornar al pis, ens ferem el sopar i a dormir!!\nHui ens hem alçat més descansats i hem desdijunat en el balcó mirant a l'oceà. Dutxa i en marxa!! Lagoon, Botanic Gardens, Esplanade...\nDInar en casa i descansats hem tornat a eixir per la vesprada a pegar una volteta i hem sopat en un bar de burgers!!\nBona niiiit!!! Demà més Cairns i més relax!!!!\nhermanofransisco 9 d’agost de 2015, a les 21:03\nHi, quins llocs mes xulos i que enveja mes sana.\nAqui el temps ens ha donat una treba i ha plogut.


Ens queixem (jo també) quan als mitjans de comunicació no fan el mateix cas ni presten la mateixa atenció d'uns assassinats (matances indiscriminades, actes terroristes etc) ocorreguts a 100, 500 o 5.000 quilòmetres.\nSé que ha de ser complicat per als periodistes saber enfocar i/o informar el més asèpticament possible ( en tot ), ara, establir l'ordre de les noticies categoritzant-les per la seua importància no hauria de ser tan complicat. TV3, el diumenge al Telenoticies del migdia: Primera noticia, la matança de Munich amb 10 morts i 35 ferits ( 4 minuts ); tot seguit informació de l'atemptat suicida a l'Afganistan (Kabul) al final d'una manifestació amb 80 morts i 231 ferits va merèixer 30 SEGONS. Això al migdia, a la nit ni menció. De la vintena a Bagdad, n'hi en van parlar.\nA més, lo de Munich va passar divendres i lo de Kabul i Bagdad dissabte i diumenge respectivament.\nPerò no cal ser hipòcrita, també la gent, tothom, parlem més del que sentim més prop geogràficament ( o sentimentalment ) que no del que passa a milers de quilometres o a altres cultures. Bé, sempre que quan diem " lluny " no vulguem dir EEUU, per exemple -que mira que està lluny- i on solen sovintejar les matances de " bojos " .\nUn altre aspecte del tema. Si ens creguéssim de veritat que la vida és allò més important que hi ha, els mitjans parlarien tant de matances i determinades accions que sovint causen un efecte contagi ? N'hi ha prou amb la quartada de la informació ? Em refereixo sobre tot a matances com ara la recent de Munich, la de Noruega o les d'EEUU d'aquells que entren a un centre comercial o un col·legi.... ( Ara mateix acaben d'informar d'un. Apunyalament al Japó d'aquestes característiques amb 19 morts de moment )\nI ja que hi som, i continuant parlant de persones, val el mateix la vida d'un torero que la de qualsevol altra persona ?\nSi comencem per alegrar-nos de la mort d'una persona amb l'excusa que és no sé què, podem acabar per justificar la reinstauració de la pena de mort ?. En la mesura que la vida té un valor sagrat, però segons com se miri.\nI si passem a l'ambit estrictament animal. Val el mateix un bou que una llagosta ?. Val el mateix un gos o gat que un periquito ?. Un cavall que una ostra o silur que és pescat després d'una hora de lluita o qualsevol au caçada al vol ? Sembla que els anomenats en segon terme, valen menys. Si més no, no sembla que gaudeixen de la sensibilitat i de defensa com els primers


Parlem de sexe amb la Joventut - Consell de la Joventut de València\nParlem de sexe amb la Joventut\n“Si no eduquem des de les institucions i les famílies, el porno ho farà per nosaltres”. És una de les conclusions que es van extraure aquest dimecres durant la trobada “Pràctiques sexuals responsables”, impulsada pel Consell de la Joventut de València (CJV) en col·laboració amb l’associació DESSEX i les regidories d’Igualtat i Joventut de l’Ajuntament de València, dins del programa Erasmus+ de la Unió Europea.\nUna trentena de persones van participar en un diàleg estructurat sobre sexualitat dirigit per l’associació DESSEX de València, en el qual, d’una banda, es van tractar de desmuntar els anomenats “mites heterosexistes i coitocèntrics” que, per norma general, formen part de l’imaginari col·lectiu quant a relacions sexuals es refereix, a més del discurs “paternalista i biologicista” que sol impartir-se per part de les institucions quan es parla d’educació afectiu-sexual.\nEn aquest sentit, un grup de joves i adolescents van compartir a través de diverses dinàmiques les seues experiències personals, dubtes i propostes, no solament per a gaudir d’una sexualitat plena i saludable, sinó també per a fer arribar a les administracions públiques diverses iniciatives, per exemple, un pla integral d’educació afectiu-sexual per a estudiants i les seues famílies, que el Consell de la Joventut de València valorem com molt positiva i necessària.\nAmb aquesta activitat, el Consell de la Joventut de València finalitzem la ronda de diàlegs estructurats duts a terme en el període 2018-2019, en els quals s’han abordat aspectes com la participació, emancipació, oci i temps lliure, educació o la ludopatia juvenils. Aquestes trobades tenen per objectiu generar espais de reflexió, debat i participació, en els quals es posen en comú solucions als problemes i inquietuds que afecten la joventut, de manera que administracions públiques, entitats expertes i persones joves interessades mantinguen reunions participatives i es discutisquen qüestions d’interés.\nconsell de la joventut de valènciaerasmus +participaciósexualitat\nPrevious readingJornada Ludopatías!!\nNext readingComença el curs de preparació del C1 de valencià


Perquè t’interessa tenir una assegurança de vida? – Pàgina 4 – Fontboté\nNoticies Sin categoríaPerquè t’interessa tenir una assegurança de vida?\nLa importància d'una assegurança de vida.\nPerquè t'interessa tenir una assegurança de vida?\nLa situació generada pel coronavirus ens ha portat a el “confinament”. Aquest confinament és una “mesura de contenció” que es conté en el Reial Decret 463/2020 de data 14 de març de 2020, pel qual es declara l’estat d’alarma per a la gestió de la situació de crisi sanitària ocasionada per l’COVID- 19 .\nL’article 20 de Reial Decret estableix que “L’incompliment o la resistència a les ordres de les autoritats competents en l’estat d’alarma serà sancionat d’acord amb les lleis, en els termes que estableix l’article 10 de la Llei Orgànica 4/1981, d’1 de juny. “


Santpedor aprova el cartipàs amb un increment de la dedicació dels vuit regidors al govern - Regió7 :: El Diari de la Catalunya Central\nEl ple de Santpedor ha aprovat el nou cartipàs, que entre les principals novetats tindrà l'augment de la dedicació dels 8 regidors de l'equip de govern (ERC i Junts).\nL'alcalde, Xavier Codina, tindrà una dedicació exclusiva i gestionarà Governació, Promoció Econòmica, Patrimoni, Brigada, Parcs i Jardins i Comunicació; també tindrà dedicació plena el primer tinent d'alcalde, Agustí Comas, que assumirà Cultura i Educació, Esports i Règim Intern-Administració Electrònica. El tercer tinent d'alcalde, Josep Illa, tindrà una dedicació del 50% i les regidories d'Urbanisme, Medi Ambient, Hisenda i Contractació Pública.\nEls cinc regidors de govern restants augmenten del 21 % al 25 % la dedicació que tenien. Antoni Puiggròs serà regidor de Turisme i Noves Tecnologies; Laura Tarradellas tindrà Acció Social; Roser Llobera portarà Joventut, Infància i Participació Ciutadana i Veïnatge; Albert Espinalt serà el regidor de Mobilitat i Via Pública; i Salut i Igualtat estarà a mans de Núria Martínez Amat.\nEls sous, que en el mandat anterior no es van revisar, s'han ajustat. El regidor Illa apunta que «s'ha fet una regularització amb la mateixa intenció política que no es tornin a tocar en 4 anys». Els sous de l'equip de govern s'han apujat el 2,25%. El cas de l'alcalde ho ha fet amb una forquilla d'entre 100 i150 euros nets al mes. També s'han revisat les indemnitzacions que cobrarà l'oposició, que han passat de 120 euros mensuals per assistir als plens als 130 actuals. S'han doblat de 15 a 30 euros l'assistència a les comissions informatives i es pagaran per primer cop l'assistència als plens extraordinaris amb 70 euros.\nLa CUP, a l'oposició en aquest Ajuntament amb 2 regidors, ha recriminat a l'equip de govern l'increment salarial, que el partit situa en un global del 34,36 %, i passa dels 114.478 euros anuals de l'anterior mandat als 153.814 d'ara. El partit critica l'augment «totalment innecessari» del sou de l'alcalde, que situa en el 7,6 % fins a arribar als 42.557 euros bruts anuals.\nEls cupaires tampoc no entenen l'augment «injustificat» del percentatge de dedicació, que en global, diuen que ha estat del 30 % sense que hi hagi hagut «cap transformació radical» i amb un govern que continua sent de 8 membres. Considera «flagrant» el cas del regidor Agustí Comas, que ha passat d'una dedicació del 41 % amb 3 regidories a una dedicació exclusiva amb 4.


El fonendoscopi, conegut també com a estetoscopi, és un producte sanitari usat en medicina, infermeria i veterinària per a escoltar els sons interns dels cossos humà i animal. Generalment s'usa en l'auscultació dels batecs cardíacs o els sorolls respiratoris, encara que algunes vegades també s'usa per a objectivar sons intestinals o bufs per fluxos anòmals sanguinis en artèries. Les investigacions publicades al "Tractat sobre Percussió i Auscultació" (1839), de Josef Skoda, van permetre dotar aquest signe nosològic de pragmatisme clínic científic notable, que arriba fins al present.\nEl fonendoscopi, conegut també com a estetoscopi, és un producte sanitari usat en medicina, infermeria i veterinària per a escoltar els sons interns dels cossos humà i animal. Generalment s'usa en l'auscultació dels batecs cardíacs o els sorolls respiratoris, encara que algunes vegades també s'usa per a objectivar sons intestinals o bufs per fluxos anòmals sanguinis en artèries. El fonendoscopi fou inventat a França pel metge René Théophile Hyacinthe Laënnec el 1816. Aquest, a causa de la vergonya que sentia d'acostar la seva orella al pit de les pacients, va crear un cilindre de fusta de 30 cm de llarg, origen de l'instrument. Les investigacions publicades al "Tractat sobre Percussió i Auscultació" (1839), de Josef Skoda, van permetre dotar aquest signe nosològic de pragmatisme clínic científic notable, que arriba fins al present. Està constituït per dos tubs de goma que acaben en dues olives que s'adapten a cau d'orella i a més aquests tubs enllacen amb un altre que conté un diafragma i una campana que amplifiquen els sons d'auscultació. (ca)\nEl fonendoscopi, conegut també com a estetoscopi, és un producte sanitari usat en medicina, infermeria i veterinària per a escoltar els sons interns dels cossos humà i animal. Generalment s'usa en l'auscultació dels batecs cardíacs o els sorolls respiratoris, encara que algunes vegades també s'usa per a objectivar sons intestinals o bufs per fluxos anòmals sanguinis en artèries. Les investigacions publicades al "Tractat sobre Percussió i Auscultació" (1839), de Josef Skoda, van permetre dotar aquest signe nosològic de pragmatisme clínic científic notable, que arriba fins al present. (ca)


Les videoconferències no són com les trucades per telèfon. En elles el llenguatge no verbal juga un paper important, ja que, tot i no compartir espai físic, els interlocutors mantenen contacte visual.\nLes tecnologies avancen ràpidament i, tot i que avui dia hi ha algunes limitacions tècniques, es preveu que en el futur podem enviar olors o pràcticament “tele-transportar-nos”.\nDe moment, ens enfrontem a les videoconferències més tradicionals. I per això, aquesta setmana veurem allò que hem de tenir en compte a l’hora de comunicar-nos adequadament a través d’aquest canal. La imatge (la teva i la del teu entorn) i el llenguatge corporal diran molt de tu. Escull un angle adequat, evita el contrallum, sigues puntual i articula adequadament el teu discurs per tal que se t’entengui bé. La resta és facilíssim.\nAccedeix al vídeo per saber com participar de forma adequada en una videoconferència.


Roda de premsa Escoles de Persones Adultes » educaccio.cat\nBy jjbravo on\t 18 de maig de 2022 0 Comentaris\n109 CFA (CENTRES DE FORMACIÓ DE PERSONES ADULTES), amb el suport dels sindicats de la Mesa unitària, SIGNEN UN MANIFEST de rebuig per la discriminació en la preinscripció a CFGM QUE EL DEPARTAMENT MANTÉ AMB L’ALUMNAT QUE CURSA ESTUDIS EN AQUESTS CENTRES.\nConsulta el manifest i les adhesions aquí.\nDijous 19 de maig a les 11 del matí, els centres de formació d’adults de tot Catalunya mostraran davant el Departament d’Educació el seu rebuig per un canvi del procediment d’inscripció que deixa el seu alumnat sense possibilitats reals d’obtenir plaça per estudiar un cicle formatiu de grau mitjà.\nAquesta setmana molts alumnes formalitzen la preinscripció a Cicles Formatius de Grau Mitjà, però probablement no podran accedir a una plaça al CFGM que volen, i potser a cap. Enguany el Departament d’Educació va anunciar més places per a més alumnes provinents d’ESO, però hi haurà moltes persones que es quedaran fora del procés.\nLa resolució EDU/464/2022 de 24 de febrer per la qual s’aproven les normes de preinscripció i matrícula per al curs 2022-2023, especificava que el primer procediment (del 20 al 26 d’abril) era per als alumnes amb continuïtat d’estudis, amb la qual cosa es podia desprendre que els alumnes que obtenen el Graduat en Educació Secundària a les Escoles d’Adults estaven inclosos en aquest grup. Però si es consultava qui havia de fer la preinscripció a la segona tanda (del 17 al 23 de maig) es podia llegir que s’hi incloïa tots els sol·licitants majors de 18 anys. D’aquesta manera, els estudiants de les Escoles d’Adults, malgrat estar continuant els seus estudis, queden fora del primer procés. Aquest canvi en la prioritat de preinscripció s’ha fet, a més, a mig curs, sense comentar-ho específicament als centres d’adults i sense que se’ls esmenti en la resolució.\nEl segon procediment s’està efectuant aquesta setmana, un mes més tard que els alumnes del primer procediment. En aquest segon grup hi entren, a més de les persones que obtenen el GES (Graduat en Educació Secundària) en un centre de formació d’adults, les que han passat la prova d’accés i són majors d’edat i totes aquelles que no hagin obtingut plaça en el 1r procediment.\nObtenir plaça per fer un cicle formatiu no és fàcil, perquè hi ha molta demanda i poca oferta. Amb la nova normativa, publicada a mig curs, un cop moltes escoles ja havien informat l’alumnat del procediment de preinscripció, s’elimina pràcticament qualsevol possibilitat que els alumnes d’una Escola d’Adults obtinguin plaça en els cicles més demandats. El resultat, a la pràctica, és que per al Departament el seu Graduat en Educació Secundària no té el mateix valor que el títol que s’obté en un Institut.\nSituació similar viuen l’alumnat de CAM, Curs específic d’accés als CFGM, que malgrat haver pagat 190€ de matrícula es troben que ara el Departament els ha canviat les regles de funcionament i si són majors de 18 anys han de formalitzar les demandes de preinscripció al CFGM en el segon torn, perdent l’oportunitat d’accedir a les places amb els mateixos criteris que els que procedeixen directament dels instituts. Vulnerant el dret a l’accés universal a la formació professional de les persones majors d’edat.\nPer aquest tracte discriminatori els Centres de Formació d’Adults presenten el 19 de maig al Departament d’Educació (Via Augusta 202-226, Barcelona), un manifest de protesta i defensa de l’alumnat. A mateixa titulació, mateixes oportunitats i mateixos drets


Què bé! Tenim amics! – Olleta de verdures\nQuè bé! Tenim amics!\nPublicat el Abril 24, 2008 Abril 29, 2008 by massitet\nLa setmana passada, els nostres amiguetes d’El café de nit ens van fer un regal ben bonic: ens van donar un premi al bloc amic / amiga. Què voleu que us digui: a nosaltres aquests premis ens fan una il·lusió tremenda! Que algú ens pugui considerar amics seus o que som persones càlides i bona gent doncs, francament, ens posa la pell un mica de gallina…\nAra, per seguir amb la cadena del premi al bloc amic, ens toca a nosaltres donar-lo a tres blocs. Com els ha passat als cafeters noctàmbuls, la cosa ha estat complicada: entre tant de blocaire, tres premis ens resulten pocs per reconèixer a tots qui nosaltres voldríem! En tot cas, aquí va la nostra sel·lecció, amb l’argumentació corresponent per a cada bloc escollit:\nAmphitrion: Com que algú sembla que ha volgut emprar un intercanvi d’opinions racionals i lliures entre Ignacio i Massitet per fotre cissanya entre tots dos i atiar un conflicte que creiem que no existeix, volem ratificar la nostra amistat amb ell. Que sí, que sí, que a Ignacio el respectem molt!\nDelicies del rebost: Sara Maria ens va donar fa un temps el premi Calidesa i és, sense cap mena de dubte, una de les persones que més ens visita i comentaris ens deixa. A nosaltres també ens agrada visitar-la tot sovint. O sigui, que si tenim un bloc amic és els seu. I, què collons! Ja teníem ganes de donar-li un premi des que ella ens el va donar a nosaltres!\nCuinar és generós: El Manel no feia ni quinze dies que ens coneixia i ens va donar el premi Calidesa. Això si que és calidesa i la resta tonteries!!! Des de llavors, com amb la Sara Maria, ja teníem ganes de donar-li un premi. A més, resulta que tenim lligams mesocomunicatius des dels primers vuitanta. Qui hi ho havia de dir! De tot cor, Manel!\nEntrada prèvia Sant Jordi embotit\nEntrada següent Arròs amb verdures de ca ma mare\n7 pensaments sobre “Què bé! Tenim amics!”\nAbril 25, 2008 a les 12:03 pm\nmoltíssimes gràcies pel premi, aquests dies sóc a l’hospital i em puc connectar poc, i aquest detall sens dubte m’anirà bé per a la rehabilitació.\nde fet, el metge m’ho havia receptat, que rebre uns quants premis m’aniria bé, o sigui que gràcies per partida doble.\nAbril 25, 2008 a les 2:41 pm\nM’alegro que m’hagiu enllaçat amb el vostre bloc!\nés tot un plaer!!!\nTàpias a la Carta ha dit:\nAbril 25, 2008 a les 4:55 pm\nHola Olleta de Verdures!\nEstem encantats de que ens inclogueu al vostre bloc.\nL’equip del Tàpias a la Carta.\nAbril 25, 2008 a les 8:42 pm\nMoltes gràcies Olletes! Em fa molta il·lusió!\nAbril 26, 2008 a les 9:41 pm\nGracies Massitet y Kisumenja per el premi al BLOG AMIC que meu donat. Estic emocionat, no puc dir res mes que això u diu tot de vosaltres. Gracies de debò\nNeus Serrahima ha dit:\ngener 31, 2009 a les 1:44 pm\nHe entrat a la vostra pàgina i he quedat contenta de veure-la. M’agrada. El que no sé, és com haig de fer l’inscripció de la meva interessada participació. Digueu-me alguna cosa. No sòc cuinera professional, però si que son una gran amant dels fogons i de tot el que comporta.\nfebrer 1, 2009 a les 9:50 pm\nMoltes gràcies per la teva visita i pel comentari tan agradable que ens has deixat. Ens encanta que la gent que ens llegeix ens digui cosetes, de veritat!\nSobre la “inscripció de la meva interessada participació”, em sap greu però no entenc a què et refereixes… Vols dir rebre les novetats del bloc? O et refereixes a una altra cosa? Quan tingui clar això, et donaré un cop de ma encantat!


Els Maquis, herois o bandolers - Anem de Colònies\nEls Maquis, herois o bandolers\nEls Maquis, herois o bandolers Bages, Castellnou de Bages\nTreball de síntesi: Els Maquis, herois o bandolers - ESO\nEls Maquis van ser els últims guerrillers que van lluitar per la república. Desprès de la Guerra civil, els Maquis van continuar la guerra fins gairebé els anys seixanta, amagats sobretot a les muntanyes, mantenint una lluita de guerrilles contra el franquisme en què es van jugar la vida i la llibertat.\nBenvolguts a Castellnou sigueu. Sóc en Capgròs, en to de pau vinc i tot seguit presentar-me vull. El capità d'una gran nau sóc, amb una tripulació formada per les més extranyes criatures de diferents i llunyanes galàxies.\nLa nostra missió en el vostre planeta Terra és aconseguir el màxim d'informació possible per tal d'expandir el nostre Imperi... vull dir, els nostres coneixements sobre l'Univers que habitem. Per tant, la meva tripulació i jo demanar-vos ajuda volem, perquè moltes són les dades que necessitem per conèixer el vostre medi i forma de vida humanoide. Esperem que un intercanvi profitós sigui, tant per a nosaltres com per a vosaltres, però més per a nosaltres... ejem.\nJo sóc en Meutis, l'explorador de la tripulació. La meva tasca és fer un reconeixement geogràfic del territori on ens trobem. Ajudant-me a obtenir informació del lloc on estem aconseguireu millorar el nivell de relació humano-extraterrestre. Cada cop que supereu amb èxit la tasca sol·licitada podreu avançar en la barra d'estat de relació que trobareu al final del dossier. El vostre objectiu és arribar al màxim nivell de bona relació amb nosaltres si no voleu que...


L’Ajuntament de Forcall recorda la importància d’actuar amb responsabilitat | DiaDia\nHome Els Ports Forcall L’Ajuntament de Forcall recorda la importància d’actuar amb responsabilitat\nL’Ajuntament de Forcall recorda la importància d’actuar amb responsabilitat\nL’Ajuntament de Forcall ha realitzat un comunicat oficial a través dels seus canals de difusió per recordar la importància de guardar-se davant de tots els riscos del COVID-19.\nDemanen a les persones que tenen habitatge, però no hi viuen durant tot l’any, de no visitar Forcall durant les properes setmanes.\nRecorden la importància de quedar-se a casa en cas de notar els símptomes d’aquest virus i de trucar al telèfon del centre de Salut o al que s’ha habilitat des de Conselleria per conèixer el procediment a seguir.\nInformen també que l’Ajuntament està tancat al públic i que només s’atendrà de manera telefònica o telemàtica. En cas de persones de risc confinades a casa de manera preventiva, es pot contactar amb el consistori, que facilitarà medicaments, menjar i altres béns de primera necessitat.\nL’equip de govern ha considerat necessari fer aquest recordatori ja que la localitat compta amb una residència de la tercera edat, on s’han extremat les mesures per evitar contagis. L’Ajuntament demana actuar amb responsabilitat i sol·licita la màxima col·laboració per al compliment d’aquestes mesures per part de tots els forcallans.


Club Natació Swimfaster - Visit L'Escala\nClub Natació Swimfaster\nSwimfaster és un Club de Natació que des del 2008 ofereix un Servei Innovador en el medi aquàtic basat en una visió de la Natació centrada en les Sensacions, dirigit a tots els nivells d’ensenyament i aprenentatge.\nLa Natació vista des d’una altra dimensió on la Tècnica Sensorial, l’Economia del Moviment, l’Aprenentatge Continu i l’Atenció Individualitzada conformen un mètode d’entrenament únic gens Convencional.\nClasses de Natació Personalitzades per a nedar millor, més ràpid i més fàcilment. Un sistema aquàtic totalment individual on els nostres alumnes milloren el seu nivell esportiu i tècnic de manera senzill i eficaç alhora que augmenten el seu rendiment físic, tècnic i tàctic total per a una millora total. Un mètode basat en les diferents Tècniques Sensorials dins el medi aquàtic, buscant l’economia en el moviment.\nInteressos esportius, millorar marques i tècnica: Nedadors (Nens, joves, Màsters), Nedadors de travessa, Nedadors d’aigües obertes, Triatló professionals.


Segon dividend digital - La vaca cega\n14-06-2021 (107 lectures) Categoria: Articles\nSegon dividend digital\nQuè és el segon dividend digital?\nLa TDT s'emet a través de les ones, que ocupen una part de l'espectre radioelèctric. Aquest espectre és compartit per la televisió, la ràdio, la telefonia i altres serveis de comunicació. Des de l'1 d'abril de 2015, les emissions televisives han ocupat els anomenats canals 21 a 59. No obstant això, l'arribada de la tecnologia 5G i el seu desplegament a Espanya requerirà l'alliberament d'una part d'aquest espectre. És a dir, alguns serveis hauran de migrar les seves freqüències a una altra part de l'espectre per donar cabuda a noves comunicacions mòbils.\nÉs important tenir en compte que es mantindrà tota l'oferta televisiva. En concret, les freqüències entre 694 i 790 MHz, que corresponen als canals 49 a 60, són les que s'hauran de deixar lliures per ser cedides a la telefonia mòbil d'última generació (5G). És el segon dividend digital. Aquestes freqüències hauran de ser alliberades per TDT abans del 30 de juny de 2020. Aquest procés és obligatori per a totes les emissores espanyoles, d'acord amb la normativa europea, per la qual cosa és imprescindible emprendre'l per començar a fer ús del 5G.\nLa situació en què ens trobem ara és similar a la ja realitzada entre finals de 2014 i principis de 2015 amb l'arribada de la tecnologia 4G (First Digital Dividend). En aquella ocasió els canals 61 a 69 van ser abandonats, mentre que ara estan abandonats de 49 a 60. Per tant, després del procés, totes les emissions de TDT es realitzaran exclusivament en canals entre 21 i 48.\nTúnel de canals de TDT\nEl 2015, la Conferència Mundial de Radiocomunicació va aprovar per a la Regió 1, en la qual es troba Espanya, l'assignació al servei de comunicacions mòbils en co-ús primari amb serveis de TDT en la franja de freqüència de 694 a 790 MHz. És a dir, mentre es pogués mantenir la compatibilitat entre els serveis, tots dos podrien continuar fent ús d'aquesta banda. En virtut d'aquesta decisió reguladora internacional, el 25 de maig de 2017 es va publicar la Decisió (UE) 2017/899 del Parlament Europeu i del Consell, que determinava que aquesta franja de freqüència no seria per a ús co-primari, sinó que s'utilitzaria principalment per a serveis avançats de comunicacions electròniques sense fils.\nA la llum d'això, el Consell de Ministres del Govern d'Espanya va aprovar el Reial decret 391/2019, de 21 de juny, pel qual s'aprova el Pla Tècnic Nacional de Televisió Digital Terrestre i es regulen determinats aspectes per a l'alliberament del segon dividend digital. En aquest Pla Tècnic sembla que es manté la totalitat dels múltiples digitals i la capacitat de dur a terme desconnexions territorials existents en l'actualitat, mantenint així la totalitat de l'oferta televisiva composta per vuit múltiples (set d'àmbit nacional i una d'àmbit autonòmic).\nUna de les conseqüències del Segon Dividend Digital és que les llars han de ser prenimentades per rebre les noves freqüències. Això vol dir que, si l'antena de la TDT és col·lectiva (més comuna a Espanya), és necessari que un instal·lador autoritzat vingui a fer les accions necessàries sobre ella. Consisteix bàsicament a col·locar amplificadors dels nous canals i ajustar els nivells.\nÉs important que sàpigues que la instal·lació de nous equips s'ha de fer només a l'antena o capçalera de la TDT, de manera que el televisor segueix sent vàlid.\nPer evitar possibles molèsties innecessàries i minimitzar l'impacte entre els espectadors, ja hi ha canals en ús sobre les noves freqüències assignades que es reutilitzaran. D'aquesta manera s'aprofita part del que ja existeix.\nAra, aquesta premissa i el fet que no sigui possible emetre amb la mateixa freqüència de continguts diferents en zones geogràfiques adjacents perquè generarien interferències, obligarien a dur a terme el procés d'alliberament en dues fases diferents.\nCom s'ha dit abans, afecta totes les emissores que emeten a Espanya, ja siguin públiques o privades, i tant a nivell nacional com autonòmic.\nA nivell geogràfic, el 100% del territori espanyol no es veu afectat. Des del punt de vista de la TDT, l'Administració espanyola ha dividit el país en 76 zones geogràfiques diferents,no en províncies, ja que les onades tenen una propagació que no distingeix les actuals fronteres provincials. De fet, hi ha zones geogràfiques que cobreixen més d'una província i, al seu torn, les províncies que es divideixen en dues àrees geogràfiques (AG), una pot veure's afectada i l'altra no.\nEl Dividend Digital afecta de manera diferent les 76 àrees geogràfiques. A més, atès que RTVE emet els seus programes en el multiplex RGE-1 (State Global Network) i el RGE-2, depenent de la zona on resideixis, pot afectar-te només en el RGE-1, el RGE-2 o tots dos. Els següents mapes detallen les zones afectades per cada multiplex:\nWeb del Ministeri d'Economia i Empresa on s'explica el segon dividend\nGuia explicativa per reordenar els canals de TDT\nAtenció al ministeri: telèfons 901 201 004 i 910889879\nContacta amb el teu Ajuntament


A punt la vuitena Molletense Cup - somMollet\nA punt la vuitena Molletense Cup\nEl campionat reuneix els millors clubs del futbol base català el cap de setmana\nDivendres, 13 de setembre de 2019 | 14:00h\nLa 8a edició de la Molletense Cup tindrà lloc el cap de setmana al Camp de la Zona Sud. Un total de 24 equips participaran a les tres categories del torneig que organitza la Unió Esportiva Molletense, entre prebenjamins, benjamins i alevins.\nEl campionat comptarà amb equips referents del ftubol català, com ara el Barça, Espanyol, Damm, Nàstic Manresa, Cornellà o Girona "Ja és un clàssic, Fins i tot el Barça ja espera aquesta data", diu el president de la Molletense, Kiko Montoya.\nDissabte, es jugaran les categories prebenjamí i benjamí. A partir de les nou del matí serà le torn dels prebenjamins i a partir de les tres de la tarda els benjamins. Diumenge, serà el torn dels alevins.


Notícies - Sant Cugat s'adhereix a la Declaració de Lleida en l'aposta per la sostenibilitat\nSant Cugat s'adhereix a la Declaració de Lleida en l'aposta per la sostenibilitat\nLa declaració ha passat pel ple d'aquest dimarts\nSant Cugat s'ha sumat al ple d'aquest dimart a la Declaració de Lleida en l'aposta per la sostenibilitat. El document està promogut per la Xarxa de Ciutats i Pobles cap a la Sostenibilitat per apostar per l'educació ambiental.\nLa declaració acorda 13 mesures concretes per fomentar l'educació per la sostenibilitat, com ara potenciar l'educació ambiental formal i no formal, incorporar les tecnologies de la comunicació, i establir lligams amb les xarxes educatives.\nL'Ajuntament també ha signat un acord amb la Xarxa de Ciutats i Pobles cap a la Sostenibilitat per un aire més net. Els municipis que han signat aquest acord coincideixen que el problema de la qualitat de l’aire a les aglomeracions urbanes és evident. En aquest sentit, el consistori es compromet a col·laborar amb la Generalitat per frenar les causes que afecten la qualitat de l’aire.


La Generalitat defensa que el permís a Oriol Pujol no és «excepcional» - Empordà\nefe 19.07.2019 | 06:30\nLa consellera de Justícia, Ester Capella, va defensar ahir al parlament català que el règim obert concedit a Oriol Pujol, avalat per l'Audiència de Barcelona, no és una «mesura excepcional», sinó que es concedeix inicialment a més de 800 persones a l'any.\nCapella ho va dir en comissió parlamentària davant les crítiques dels partits de l'oposició, que han acusat el Govern de donar un tracte de favor al fill de l'expresident de la Generalitat, que va ingressar a la presó el gener condemnat a dos anys i mig per corrupció en el marc del cas ITV.\nLa titular de Justícia va insistir que la concessió del règim obert, avalada per l'Audiència de Barcelona la setmana passada, «és un procés únicament de caràcter tècnic» que no competeix a la seva conselleria, sinó que ho dicten «magistrats i sales» amb les seves «sentències judicials».\n«Qui resol sobre la privació de llibertat de les persones és un jutge o els magistrats d'una sala del Tribunal Superior de Justícia, de l'Audiència o del Tribunal Suprem, però no és la Conselleria de Justícia», va subratllar. I ha afegit: "els requisits i condicions per a això els marca la llei orgànica general penitenciària i el reglament penitenciari".


L'Ajuntament de Manresa obté de 8,5 en l'Índex de Transparència - Manresa\nL'Ajuntament de Manresa obté de 8,5 en l'Índex de Transparència\nDivendres, 13.8.2010 15:04h\nL’Ajuntament de Manresa és el 8è municipi català amb una puntuació més alta en l’Índex de Transparència dels Ajuntaments (ITA) 2010, elaborat per l’organització Transparència Internacional Espanya. Concretament el Consistori manresà treu una nota de 8,5 sobre 10.\nL’ITA és una eina que fa tres anys que s’aplica per mesurar el nivell de transparència davant dels ciutadans i la societat dels ajuntaments de l’Estat. S’elabora a través de l’anàlisi de 80 indicadors, que s’agrupen en cinc àrees: a) informació sobre la corporació municipal, b) relacions amb els ciutadans i la societat, c) transparència econòmico-financera, d) transparència en les contractacions de serveis, e) transparència en matèries d’urbanisme i obres públiques.\nAmb la qualificació d’enguany, l’Ajuntament es manté en la línia de l’any passat –l’any 2009 va obtenir una qualificació de 8,75. Això indica que el treball que es porta a terme des de molts àmbits de l’Ajuntament quant a la comunicació amb la ciutadania està en el camí correcte. L’àrea que més ha millorat enguany segons l’ITA és la de transparència en matèries d’urbanisme i obres públiques. En aquest sentit, cal recordar la posada en marxa del web de les obres, que ofereix informació que fins ara no estava disponible per al ciutadà.\nL’Ajuntament continuarà treballant per tal de millorar les relacions amb els manresans i manresanes en tot el que sigui possible.\nPer a més informació de l’ITA 2010, podeu clicar aquest enllaç.


El turisme consolida el creixement després d’un estiu de rècord | Economia | EL PAÍS Catalunya\nEl turisme consolida el creixement després d’un estiu de rècord\nEspanya rep 52,4 milions de visitants fins al setembre i preveu superar els 62 milions\nEn els últims tres mesos han arribat més de 31 milions d'estrangers\nMadrid 22 OCT 2014 - 12:37\tCEST\nUn grup de turistes passeja pel centre de Granada. EFE\nEl nombre d'estrangers que han triat Espanya per passar-hi les vacances d'estiu ha arribat a un rècord el 2014 amb 31 milions de turistes entre juliol i setembre. La xifra, segons informa el Ministeri d'Indústria, suposa un augment del 6,9% pel que fa al 2013 i no té parangó en tota la sèrie històrica, la qual cosa consolida la recuperació d'un sector que, de moment, continua sent immune a l'aturada econòmica de l'eurozona.\nEspanya ha rebut un total de 52,4 milions de turistes internacionals en els primers nou mesos de l'any, un 7,4% més respecte al mateix període del 2013, la qual cosa també suposa la millor xifra de la sèrie històrica, segons l'enquesta Frontur —Moviments Turístics en Frontera—. Amb el balanç acumulat des del gener, el Ministeri confia a acabar l'any amb uns 62 milions de visitants per primera vegada. Fins ara, el màxim es va aconseguir el 2013, amb 60,6 milions. Seguint amb les fites, el setembre també s'ha tancat amb un nombre de turistes sense precedents, amb 7 milions, la qual cosa representa un increment interanual del 8,1%.\nSi hi ha platja i hi ha sol, el turisme funciona (castellà)\nL'arribada d'estrangers s'accelera malgrat l'estancament d'alemanys i russos (castellà)\nEls turistes deixen a Espanya més diners que mai entre gener i juliol (castellà)\nEl Regne Unit, amb 12,3 milions de turistes, i França, amb 8,6 milions, han estat els mercats que han aportat un major nombre de turistes en els primers nou mesos de l'any. A banda de l'arribada de més britànics, destaca la recuperació del col·lectiu d'alemanys, país que ha aportat el 15,9% del total d'arribades des del gener, amb 8,3 milions de persones, i un augment del 7%.\nLes principals comunitats han presentat increments interanuals, i Canàries ha estat la que més ha crescut, un 11,4%, seguida de la Comunitat de Madrid, amb un 9,6% més, i d'Andalusia, que augmenta un 8%.\nEl viatge sense paquet turístic ha pujat un 12,3% al setembre i ha estat l'opció triada per 4.933.456 turistes, és a dir, el 70,2% del total, davant dels 2.089.711 turistes que han preferit viatjar amb paquet turístic, que han baixat un 0,7%. Entre gener i setembre van viatjar sense paquet turístic 36.837.589 turistes, el 70,3% del total, un 7,4% més, mentre que 15.570.063 van viatjar amb paquet turístic, xifra que suposa el 29,7% del total i ha experimentat una variació del 7,6%.\nEntre les dades publicades pel Ministeri destaca el fort creixement dels turistes que opten per llogar l'habitatge per a les seves vacances, la qual cosa està en relació amb l'auge d'aquest tipus d'oferta a través d'Internet. En el que va d'any, aquesta opció s'ha incrementat un 27%, encara que segueix per sota dels 900.000 turistes. La majoritària ha seguit sent l'hotel, on s'han allotjat el 64% dels estrangers.


Informació i instruccions bàsiques de prevenció pel Coronavirus - horecalleida.es\nUs informem que la Confederació Catalana d’Hosteleria, ha mantingut una reunió amb el Dr. Joan Guix, Secretari de Salut Pública de la Generalitat de Catalunya, per tal d’actualitzar la informació sobre la situació del Coronavius. En aquest sentit, ens ha aconsellat continuar mantenint amb total normalitat la nostra activitat diària.\nDavant qualsevol situació de dubte, podeu trucar al 061 on us ajudaran a avaluar i actuar de forma pertinent.\nAmb aquest Comunicat, us fem arribar també la nova Infografia elaborada pel Departament de Salut de la Generalitat de Catalunya, on trobareu informació i instruccions bàsiques de prevenció, com rentar-se sovint les mans amb aigua i sabó o solucions alcohòliques.\nAdjunt trobareu també el document actualitzat de “Preguntes i Respostes”, confeccionat per l’Agència de Salut Pública de Catalunya i el Ministeri de Sanitat, podeu consultar les mesures de prevenció genèriques que es proposen, així com informació específica sobre el Coronavirus.\nEs recomana que us informeu tan sols a través dels canals d’informació oficials, com ara l’Agència de Salut Pública de Catalunya (ASPCAT), o fonts d’informació contrastades, com la nostra entitat, per evitar la propagació d’informacions falses.


Xips de col kale al microones | Fruita i verdura Cal Fruitós\nJa t'has atrevit a cuinar la col Kale? Si encara no estàs convençut, potser amb algunes de les seves característiques ho aconsegueixes! Conté minerals com el calci, ferro, potassi, zinc i magnesi.\nTambé és rica en vitamines com la K i la C. I el millor de tot... Pots fer xips amb ella, molt més saludables que les patates fregides convencionals.\nNosaltres ens hem tornat adictes a les xips de col kale i provant provant… ara també les fem al microones! Una manera molt més fàcil i ràpida de preparar-les, així aconseguim un aperitiu sa llest en un moment. Vols saber com les fem?\n- 250 g Col kale\n- Parmesà en pols o llevat nutricional\n- Renta i retira la tija dura del centre de les fulles de kale.\n- Barreja les fulles trossejades amb l’oli d’oliva, la sal i el parmesà o llevat nutricional.\n- Introdueix al microones en un plat pla 4-5 minuts.\n- Retira i revisa que estigui cruixent, sinó pots deixar-la un minut més al microones.